6. Overførsel af rådighedsbeløb fra 2024 til 2025 (anlæg) (Åben)
Tidl. politisk behandling
Forventet sagsgang
ØK, BY
Lovgrundlag
SAGENS INDHOLD
Byrådet skal i denne sag tage stilling til overførsel af uforbrugte rådighedsbeløb 
vedrørende anlægsprojekter fra 2024 til 2025.
I forbindelse med regnskabsafslutningen for 2024 har Job og Økonomi i samarbejde med forvaltningerne 
gjort status på alle anlægsprojekter. En del projekter er igangværende og afsluttes først senere. Til de 
igangværende anlægsprojekter søges de uforbrugte rådighedsbeløb overført til 2025.
Den samlede oversigt over alle anlægsprojekter, hvor der foreslås overført rådighedsbeløb fra 2024 til 
2025, er vedlagt som bilag. Det bemærkes, at oversigten som udgangspunkt afspejler projekternes status 
ultimo 2024.
VURDERING
Nedenstående tabel viser forslag til overførsel af uforbrugte rådighedsbeløb fra 2024 til 2025 sammenlignet 
med overførslen fra 2023 til 2024.
 
Der søges om overførsel af 296,3 mio. kr. fra 2024 til 2025.
Område (netto i 1.000 kr.)
+ = mindreforbrug / merindtægt
- = merforbrug / mindreindtægt
Uforbrugte 
rådighedsbeløb 
overført fra 2023 til 
2024
Forslag til 
uforbrugte 
rådighedsbeløb, 
som overføres fra 
2024 til 2025
Det skattefinansierede område, 
ekskl. jordforsyning og ældreboliger
178.494
186.871
Almene ældreboliger
6.035
1.656
Jordforsyning, indtægter
-8.879
-942
Jordforsyning, udgifter
96.002
108.728
Overførsel i alt
271.652
296.313
Skattefinansieret område, ekskl. jordforsyning og ældreboliger
På det skattefinansierede område (ekskl. jordforsyning og ældreboliger) søges der om overførsel af 
uforbrugte rådighedsbeløb på i alt 186,9 mio. kr. til at færdiggøre igangværende anlægsprojekter. Det er 
8,4 mio. kr. mere end overførslen fra 2023 til 2024. Den primære årsag til at overførslen er øget i forhold til 
2023 er at Byrådet i løbet af 2024 har givet tillægsbevillinger for ca. 25 mio. kr. 
Der er i alt 11 projekter, hvor det foreslåede overførte rådighedsbeløb til 2025 udgør mere end 5,0 mio. kr. 
Det samlede rådighedsbeløb på disse 11 projekter udgør i alt 131,9 mio. kr. Flere af anlæggene er overført 
fra tidligere år. Projekterne fremgår nedenfor:
[adresse]: EMN-2025-00173
Dok-ID: 3881451
Sagsbehandler: kena
Byråd
29. april 2025  19:00
Anlæg med overførsler over 5 mio. kr.
Mio. kr.
1 Idrætsanlæg i [adresse]
27,6
2 Udvidelse af [adresse]
22,1
3 Nyt plejecenter i Hadsten
14,5
4 [adresse] og Marcus Steffensen
11,8
5 Sti langs [adresse]
11,8
6 Ny integreret daginstitution Grønnebakken, Hadsten
10,0
7 Renovering og ombygning af kommunale bygninger 2024
8,3
8 Oasen, tilskud til klubhus ved HH-skolen
8,0
9 Masterplan 2 Dommerparken
7,8
10 Fleksible løsninger på dagtilbud 2023 til 2025
5,0
11 Grundkapitalindskud
5,0
I alt
 
131,9
For nogle af de anlægsprojekter, der afsluttes med et merforbrug, foreslås merforbruget finansieret af 
rådighedsbeløb på igangværende projekter. Dette fremgår af bemærkningen til det enkelte anlægsprojekt. 
Der er i 2024 to projekter der afsluttes med et merforbrug, hvor der ikke er fundet finansiering fra andre 
anlægsprojekter, og som foreslås finansieret af kassebeholdningen. Det samlede beløb som foreslås 
finansieret af kassebeholdningen er 147.000 kr. Det drejer sig om merforbrug vedrørende projekterne 
”Udvidelse af Odeline Mathiasen” og ”Martin Schou til energiforbedringer”. Herudover er der enkelte 
anlægsprojekter, der foreslås afsluttet, som afsluttes med et lille mer- eller mindreforbrug.
På det skattefinansierede område bliver der i forbindelse med årsregnskabet 2024 lagt 261.000 kr. i kassen 
inklusive finansieringen af projekterne ”Udvidelse af Odeline Mathiasen” og ”Martin Schou til energiforbedringer”.
For nogle af de anlægsprojekter, der afsluttes med et overskud, overføres restrådighedsbeløbene til 
igangværende projekter. Det drejer sig primært om projekter, hvor der årligt afsættes nye rådighedsbeløb, 
for eksempel ventilationspuljer, renoveringspuljer til belægninger, bygningsrenovering og lignende.
Almene ældreboliger
Der søges om overførsel af 1,7 mio. kr. til færdiggørelse af igangværende projekter til opførelse af almene 
ældreboliger. Det drejer sig om rådighedsbeløb vedrørende udvidelse af Solhøj i Hammel samt opførelsen 
af et nyt plejecenter i Hadsten. Det bemærkes, at de afsatte rådighedsbeløb til ældreboliger, finansieres af 
beboerne gennem huslejen og ikke påvirker Favrskov Kommunes anlægsramme.
Jordforsyningsområdet
På jordforsyningsområdet søges der om overførsel af rådighedsbeløb på netto 107,8 mio. kr. Det er 20,7 
mio. kr. mere end overførslen på jordforsyningsområdet sidste år. Hovedårsagen til at overførslen er forøget 
skyldes at projekter i [adresse] og Karlo Kjeldsen er forsinket som følge af supplerende arkæologiske udgravninger. 
Der overføres en mindreindtægt på 942.000 kr. fra 2024 til 2025 til fortsat salg af byggegrunde. Overførslen 
dækker over både merindtægter og mindreindtægter på de enkelte projekter. Der var blandt andet 
budgetteret med salgsindtægter vedrørende salg af arealer i Dommerparken, som ikke er realiseret. Til 
gengæld er der solgt flere boliggrunde i [adresse], hvor der først er afsat rådighedsbeløb i 
overslagsårene. På erhvervsområdet er der blandt andet solgt færre erhvervsgrunde i [adresse] 
Erhvervsområde end forventet.
Overførslen af restrådighedsbeløb til opkøb udgør 8,6 mio. kr. Restrådighedsbeløbet til køb af jord og 
ejendomme, der overføres til 2024, består blandt andet af rådighedsbeløb til nedrivningsudgifter 
vedrørende opkøbte ejendomme, arkæologiske undersøgelser samt handelsomkostninger i forbindelse 
med køb af jord og ejendomme.
Til færdiggørelse af igangværende byggemodningsprojekter overføres der uforbrugte rådighedsbeløb fra 
2024 til 2025 på i alt 100,1 mio. kr. Det drejer sig blandt andet om færdiggørelse af byggemodningen af 
bolig- og erhvervsområdet i [adresse], nyt plejecenter i [adresse], erhvervsområdet ved [adresse] i 
[adresse] samt de nye etaper af boligudstykningerne på Hvedebakken i Hammel og Ridder Kaspar Winther i Thorsø.
ØKONOMI
Med baggrund i en vurdering af de forventede udgifter til at færdiggøre anlægsprojekterne foreslår Job og 
Økonomi, at der overføres uforbrugte rådighedsbeløb på 296,3 mio. kr. jf. nedenstående oversigt.
Rådighedsbeløb, der søges overført
(netto i 1.000 kr.)
+ = mindreforbrug / merindtægt
- = merforbrug / mindreindtægt
Forslag til 
uforbrugte 
rådighedsbeløb, 
som overføres 
fra 2024 til 2025
Det skattefinansierede område, ekskl. jordforsyning
 
Økonomiudvalget
5.521
Teknik- og Miljøudvalget
[adresse]
Børne- og Skoleudvalget
38.540
Social- og Sundhedsudvalget
11.288
Kultur- og Fritidsudvalget
41.632
Planudvalget
4.947
Skattefinansieret område i alt
186.871
Almene ældreboliger i alt
1.656
Jordforsyning (netto) i alt
107.786
Overførsel i alt
296.313
Anlægsbevillinger
På enkelte af de igangværende anlægsprojekter foreslås det at tilpasse anlægsbevillingerne, da der enten 
er realiseret indtægter, der ikke er givet bevilling til, eller projekterne forventes at blive billigere end 
budgetteret.  
Samlet på det skattefinansierede område og jordforsyningsområdet søges der om indtægtsbevillinger eller 
reduktion af udgiftsbevillinger til disse projekter på i alt netto 670.000 kr.
INDSTILLING
Direktøren for Job og Økonomi indstiller til Byrådet:
1.
At der godkendes tillæg til rådighedsbeløb på i alt netto 296,3 mio. kr. i 2025 til videreførelse af 
igangværende anlægsprojekter.
2.
At rådighedsbeløbene finansieres af kassebeholdningen.
3.
At der godkendes en reduktion af anlægsbevillinger på netto 670.000 kr. som følge af merindtægter 
og mindreudgifter til anlægsprojekterne.
BESLUTNING
Økonomiudvalget, 22. april 2025:
Fraværende: Gunhild Paulsen
Indstilles godkendt.
Byrådet, 29. april 2025:
Fraværende: ingen
Godkendt.
Bilag

Overførsel af rådighedsbeløb 2024 (anlæg) (3893817)
